и разумен марж на печалбата. При коригирането на печалбата Комисията използва равнището, установено при разследването, въз основа на което бе определено текущото равнище на митата.
 3.3.9.1. Дъмпингов марж
 (177)
 Комисията сравни среднопретеглената нормална стойност за всеки вид на сходния продукт със среднопретеглената експортна цена на съответния вид на разглеждания продукт в съответствие с член 2, параграфи 11 и 12 от основния регламент.
 (178)
 На тази основа среднопретегленият дъмпингов марж, изразен като процент от цената CIF на границата на Съюза преди облагането с мито, e 2,56 % за Ideal и 49,82 % за Oyama.
 3.3.9.2. Дъмпинг за неоказалите съдействие производители износители
 (179)
 Комисията също така изчисли среднопретегления дъмпингов марж за неоказалите съдействие производители износители. Предвид ниската степен на съдействие от страна на КНР, разгледана в раздел 3.2, Комисията използва наличните факти в съответствие с член 18 от основния регламент.
 (180)
 Първо, за да установи нормалната стойност, Комисията използва средната нормална стойност на двамата производители износители/двете групи от производители, оказали съдействие.
 (181)
 Второ, за да установи експортната цена, Комисията използва данни от Евростат, след като приспадна износа на двамата оказали съдействие производители износители. За целите на сравнението Комисията коригира експортната цена до равнище франко завода, като използва средните проверени корекции на двамата оказали съдействие производители износители, включително транспортните разходи.
 (182)
 На тази основа среднопретегленият дъмпингов марж, изразен като процент от цената CIF на границата на Съюза преди облагането с мито, e 206 %. Дъмпинговият марж би бил по-висок, ако нормалната стойност на оказалите съдействие производители износители беше коригирана, за да се отчетат разходите за вътрешния транспорт и за вносните мита в Сърбия, както е посочено в съображение 156.
 (183)
 Като алтернатива, за да използва всички най-добри налични факти в съответствие с член 18 от основния регламент, Комисията изчисли дъмпинговия марж, като използва средната формирана нормална стойност, посочена в искането. Това беше направено въз основа на данните за Турция като представителна държава. Въпреки факта, че тази алтернативна нормална стойност включваше само основните производствени фактори (15 до 20, в зависимост от видовете велосипеди), полученият дъмпингов марж бе 86 %.
 (184)
 Следователно няма съмнение, че през разследвания период в рамките на прегледа дъмпинговият внос е продължил.
 3.3.9.3. Заключение
 (185)
 Поради това Комисията направи заключението, че през разследвания период в рамките на прегледа дъмпинговият внос е продължил.
 3.4. Вероятност от продължаване на дъмпинга от КНР
 (186)
 За да проучи вероятността от продължаване на дъмпинга, Комисията проучи следните елементи: производствения капацитет и свободния капацитет в КНР и привлекателността на пазара на Съюза.
 3.4.1. Производствен капацитет и свободен капацитет в КНР
 (187)
 Според Китайската асоциация за велосипеда през 2017 г. общото производство на велосипеди е 80 милиона единици.
 (188)
 Освен това петте оказали съдействие дружества докладваха степен на използване на капацитета между 38 % и 96 % през разследвания период в рамките на прегледа (т.е. среднопретеглена степен от 68 %). Като приложи най-добрите налични факти в съответствие с член 18 от основния Регламент, предвид ниската степен на съдействие, Комисията изчисли общ капацитет от 117 милиона велосипеда (88). Въз основа на това свободният капацитет на китайската промишленост е около